Kateri Tekákwitha

Kateri Tekákwitha, kalt Mohawkenes lilje (født 1656, død 17. april 1680), var en indiansk kvinne som er helligkåret av den katolske kirke.

Hun ble født Tekákwitha i landsbyen Ossernenon, nå Auriesville i delstaten New York. Hennes foreldre og søsken døde i en kopperepidemi i 1660. Tekákwitha overlevde, men ble vansiret i ansiktet. Hun vokste opp hos en onkel.

5. april 1676 ble hun døpt av en jesuittmisjonær og fikk navnet Katarina, eller Kateri på mohawkspråk. Hun levde særdeles asketisk og ville avlegge kyskhetsløfte, noe som gjorde henne upopulær i stammen. 

Kateri Tekákwitha døde i den kristne landsbyen Caughnawaga nær Montréal i Canada. Hun ble saligkåret 22. juni 1980.

Litteratur
Leonard Cohen: Skjønne tapere, roman

Kateri Tekakwitha
Kategori:Urfolk i Amerikas historie
Kategori:Personer fra Montgomery County i New York
Kategori:Fødsler i 1656
Kategori:Dødsfall i 1680